Jean Chamberlain Froese

Jean Chamberlain Froese (Saint Thomas, Ontario, Kanada, 1965eko martxoaren 27a) zientzialaria, biokimikaria, medikua eta obstetra da.

 Bizitza 

 Hezkuntza eta lehen urteak 
1965ean jaio zen Ontario probintziako Saint Thomas udalerrian, Kanadan. Scarboroughen hazi zen eta klase ertaineko familia bateko lau seme-alabetatik hirugarrena izan zen. 1984 urtean Peoples Christian Academyn graduatu zen eta Torontoko Unibertsitatean matrikulatu zen biokimikan lizentziatura titulua lortzeko. 1991 urtean Torontoko Unibertsitateko Medikuntza Fakultatean mediku graduatu ostean, Froese obstetra bihurtzen ahalegindu zen.

 Mediku ibilbidea 
Yemen, Zimbabwe, Zambia eta Pakistanen mediku lanetan jardun ostean, garapen bidean dauden herrialdeetan ama eta seme-alaben alde lan egitea erabaki zuen.

Nazioarteko ikasketak egin ostean, McMaster Unibertsitateko Obstetrizia eta Ginekologia Saileko irakasle laguntzaile gisa hasi zen lanean 1996 urtean. 2005 eta 2017 urteen artean, Chamberlain Froesek eta bere familiak Uganda eta Kanada artean banatu zuten denbora. McMaster Unibertsitateko irakasle laguntzaile gisa, Save the Mothers nazioarteko erakundea sortu zuen emakume afrikarrei haurdunaldian laguntzeko eta erditzean konplikazioak ekiditeko. Irabazi-asmo bako erakundeak Mother Baby Friendly Hospital ekimena ere martxan jarri zuen, erditze-gelen segurtasuna, ekipamendua eta arretaren kalitatea hobetzeko. Era berean, Osasun Publikoko Lidergoan Afrikako lehen Masterra egin zuen Ugandako Unibertsitate kristauko diziplina anitzeko ikasleentzat. 2009 urtean, Teasdale-Corti sari humanitarioa jaso zuen, Kanadako mediku gisa, «eguneroko praktikaren muga normalak gainditzen dituena, altruismoaren, osotasunaren, balioaren eta giza sufrimendua arintzeko iraunkortasunaren adibide gisa».

2014an, «Ugandan oinarritutako eta amatasun segurua sustatzen duen programa akademiko bat sortuz, nabarmen, amaren osasunean aurrera egiteko» egindako ahaleginei esker, Chamberlain Froesek Kanadako Ordenaren Merituaren Domina jaso zuen. Gero, 2017an, MacGLOBASekin bat egin zuen, Ugandako osasun-hornitzaileekin eta erakundeekin kolaborazioak egiten laguntzeko.

 Bizitza pertsonala 
Chamberlain Froesek gero bere senarra izan zena, Thomas Froese kazetaria, 2000. urtean ezagutu zuen Victoria egunean, Over-30 Unclaimed Precious Jewels Club-en. 2001 urteko uztailaren 29an ezkondu ziren, eta hiru seme-alaba izan zituzten. Chamberlain Froese kristaua da.

 Hautatutako argitalpenak 

 Game Changers
 Where Have All the Mothers Gone

 Sariak eta aintzatespenak 

 2009an, Teasdale-Corti sari humanitarioa.
 2014an, Chamberlain Froesek Kanadako Ordenaren Merituaren Domina 

 Erreferentziak 

 Kanpo estekak 

Kategoria:Kanadako Ordenaren Kideak
Kategoria:Kanadako zientzialariak
Kategoria:Emakume zientzialariak
Kategoria:Unibertsitateko irakasleak
Kategoria:Kanadako medikuak
Kategoria:Emakume medikuak